Държавен вестник, бр. 9, 2013 г., стр. 21

БРОЙ  9	
Д Ъ Р Ж А В Е Н  В Е С Т Н И К 	
СТР.  21  
в удостоверението за издаден лиценз на орга­
низатора на хазартни игри с игрални автомати 
като обект, в който се организират игрите. 
Чл. 4. В игралната зала могат да се из­
вършват помощни и спомагателни дейности, 
като продажбата на кафе, напитки, сандвичи 
и други, при спазване на нормативно устано­
вените изисквания за съответната дейност. 
Чл. 5. (1) Игралната зала трябва да има 
обособен вход за посетители, на който да е 
монтирана табела, съдържаща информация за 
наименованието на организатора на хазартните 
игри, наименованието на обекта – „игрална 
зала за хазартни игри“, както и търговско­
то наименование на игралната зала, когато 
има такова. Търговското наименование на 
игралната зала не може да съдържа думата 
„казино“ или други, които могат да въведат 
посетителите в заблуждение относно вида на 
организираните хазартни игри.
(2) На информационното табло по чл. 45, 
ал. 3 ЗХ, монтирано непосредствено до входа 
на игралната зала, трябва да са посочени данни 
за контакт – адрес на интернет страницата, 
електронна поща и телефон на ДКХ.
(3) В случаите, когато игралната зала има 
повече от един вход, от който може да се 
осъществи достъп на посетители, изисква­
нията по ал. 1 и 2 се прилагат за всеки един 
от тези входове.
Чл. 6. Когато входовете за посетители на 
игралната зала представляват главни входо­
ве на игралната зала по смисъла на § 1 от 
допълнителната разпоредба на Наредбата за 
правилата, начините, техническите способи 
и изискванията за измерване на отстояние по 
чл. 44 от Закона за хазарта, приета с ПМС 
№ 241 от 2012 г. (ДВ, бр. 77 от 2012 г.), всеки 
един от тях трябва да отговаря на изискването 
на чл. 44, ал. 1 ЗХ.
Чл. 7. (1) Помещението на игралната зала, в 
което се организират хазартните игри, трябва 
да е с площ, която да осигури разполагане­
то на игралните автомати в съответствие с 
изискването за минимална площ по чл. 68, 
ал. 2 ЗХ.
(2) В случаите, когато игралният автомат 
конструктивно има повече от едно игрално 
място, изискването за минималната площ по 
ал. 1 се отнася за всяко игрално място.
Раздел ІІІ
Ремонт на игрално оборудване в игрална зала
Чл. 8. (1) При повреда на игралното оборуд­
ване, намиращо се в игралната зала, ремонтът 
се извършва на място в залата.
(2) В случаите по ал. 1 игралното оборуд­
ване се изключва от захранващото напреже­
ние и в дневния отчет за игрални автомати 
в игралната зала се записват данните на 
повреденото игрално оборудване, дата и час 
на повредата.
(3) След извършен ремонт на игрално обо­
рудване сервизният техник на производителя 
или вносителя задължително попълва Карта 
за сервиз и поддръжка на игрално оборудване 
по образец – приложение към тези изисквания. 
Картата се изготвя в 2 еднообразни екзем­
пляра – един за производителя, съответно 
вносителя, а втория – за организатора. 
(4) Организаторът съхранява в игралната 
зала екземплярите от Картите за сервиз и 
поддръжка на игрално оборудване за срока на 
издадения лиценз и при поискване от страна 
на длъжностни лица на ДКХ с контролни 
функции задължително им ги предоставя.
Раздел ІV
Техническо оборудване за контрол
Чл. 9. (1) Всяка игрална зала трябва да 
бъде снабдена с техническо оборудване за 
контрол. Минимално задължително условие 
е поставянето на видеокамери. 
(2) Видеокамерите трябва да са с разделител­
на способност, позволяваща идентификация на 
лицата, които се намират в игралните зали.
Зоните на видимост на видеокамерите трябва 
да обхващат всички входове (включително 
аварийни, сервизни, служебни и др.) на играл­
ните зали и всички игрални автомати в тях. 
(3) Записите от видеокамерите се съхра­
няват от организаторите най-малко 72 часа. 
В случай на възникнал спор, свързан с орга­
низираните в игралната зала хазартни игри 
с игрални автомати, записите се съхраняват 
най-малко 30 дни. 
(4) В задължителните изисквания на ор­
ганизатора, представени за утвърждаване от 
ДКХ по чл. 22, ал. 1, т. 11 ЗХ, се посочват 
видът на техническото оборудване и начинът 
на осъществяване на контрол в игралната зала.
Заключителни разпоредби 
§ 1. Общите задължителни изисквания за 
игралните зали по отношение на вида на по­
мещенията или сградата, минималната площ, 
разпределението на помещенията и необхо­
димото техническо оборудване за контрол са 
приети на заседание на Държавната комисия 
по хазарта на 16.01.2013 г. с протокол № 1 на 
основание чл. 22, ал. 1, т. 5 от Закона за ха­
зарта и влизат в сила в деня на обнародването 
им в „Държавен вестник“. 
§ 2. В тримесечен срок от влизане в сила 
на тези Общи задължителни изисквания за 
игралните зали по отношение на вида на 
помещенията или сградата, минималната 
площ, разпределението на помещенията и 
необходимото техническо оборудване за 
контрол организаторите на хазартни игри с 
игрални автомати привеждат в съответствие 
с тях задължителните си изисквания, които 
представят за утвърждаване от ДКХ по чл. 22, 
ал. 1, т. 11 ЗХ.
Председател:
Калоян Кръстев